# Vejledning til anmodning vedrørende tilskud til højskoleophold for EGU-elever ved forberedende grunduddannelse

## Generelt

Der er afsat 3,1 mio. kr. årligt til finansiering af udgifter til elevbetaling i forbindelse med højskoleophold for FGU-elever på EGU-sporet. FGU-institutionerne skal indhente tilsagn om at få tilskud til deltagerbetalingen ved hjælp af ansøgningsskemaet. Ansøgningsskemaet indhenter følgende oplysninger:

Oplysninger om FGU-institutionen, oplysning om navn på ansøgere, navn på højskole og pågældende kursus, antal ugers højskoleophold samt prisen pr. uge for de pågældende højskoleophold.

Bevillingen tildeles i takt med, at anmodningerne om refusion kan imødekommes, og der kan gives afslag, når bevillingen er disponeret.

**Vejledning til skemaet vedrørende tilskud til højskoleophold for EGU-elever ved Forberedende Grunduddannelse.**

**1. Periode:**

Her angives periodens start og slut dato samt finansår, der søges bevilling til.

**2. Institutionsnummer:**

Her angives institutionens korrekte **6-cifrede** institutionsnummer. Det er institutionsnummeret for den juridiske enhed, som skal angives.

**3. Institutions navn:**

Her angives institutionens navn.

**4. Kontaktperson:**

Her angives navn, direkte telefonnummer og e-mail adresse for den person, der har det praktiske kendskab til de indberettede oplysninger.

**5. Antal elever:**

Her angives navnet/navnene på den/de antal elever på EGU-sporet, som der søges tilskud til elevbetaling på.

**6. Højskolen(rne):**

For hver af de højskoleforløb der søges tilskud til, angives den højskole, hvor kursusforløbet finder sted. Der ydes kun tilskud til ophold ved højskoler godkendt af Slots- og Kulturstyrelsen.

**7. Kursus:**

Her angives titlen på det kursus, som der søges tilskud til dækning af elevbetalingen for. Ved flere elever oplyses endvidere start og slut dato for det enkelte kursus.

**8. Antal uger:**

Her angives antal kursusuger i det pågældende år for ansøgningen jf. **1. og 7.**

**9. Pris:**

Her angives pris pr. uge pr. elev på det pågældende kursus, dvs. ekskl. særskilte opkrævninger til fx materiale, studierejse el. lign., som der søges tilskud til.

**10. Beløb til elevbetaling, der anmodes om refusion for**

Her angives det beløb, som institutionen anmoder om refusion for relateret til udgifter til elevbetaling i forbindelse med højskoleopholdet.

**11. Institutionsledelsens underskrift:**

Ansøgningen underskrives af institutionens ansvarlige ledelse, eller af en medarbejder, som er bemyndiget hertil. Der må ikke anvendes underskriftsstempel. Underskriften skal være egenhændig.

**Bilag**

Skemaet **skal** ledsages af dokumentation for kursuspris i form af faktura eller lignende.